## UNIUNEA NAŢIONALĂ A BAROURILOR DIN ROMÂNIA

***Consiliul U.N.B.R.***

**HOTĂRÂREA nr. 258**

**11-12 martie 2022**

***Consiliul Uniunii Naționale a Barourilor din România (UNBR)****, în ședința din 11-12 martie 2022,*

*În îndeplinirea atribuțiilor prevăzute la art. 65 lit. a), c), d), f) și ș) din Legea nr. 51/1995 pentru organizarea şi exercitarea profesiei de avocat, republicată, cu modificările și completările ulterioare (în continuare Lege),*

*Având în vedere implementarea Proiectului UNBR “Fii avocat în școala ta!” (FAST) și Hotărârea Consiliului UNBR nr. 240/11-12 martie 2022, prin care s-a decis ratificarea Deciziei Comisiei Permanente nr. 309/04-05 februarie 2022, prin care s-a aprobat constituirea unei grup de lucru al Consiliului UNBR, denumit Departamentul de Educație Juridică al UNBR (DEJ),*

*Având în vedere că Metodologia de recunoaștere a activităților de pregătire profesională continuă, aprobată prin Hotărârea Consiliului UNBR nr. 237/11-12 martie 2022, nu reglementează acordarea de puncte profesionale pentru această categorie de acivități, precum și faptul că implicarea avocaților în proiectul FAST presupune alocarea de către aceștia de resurse în vederea realizării unei pregătiri profesionale adaptate acestui proiect,*

*La propunerea DEJ și ținând cont de propunerea Directorului Institutului Național de Pregătire și Perfecționare a Avocaților (I.N.P.P.A.),*

**D E C I D E :**

Art. 1. **–** (1)Se aprobă acordarea de 10 puncte profesionale pe an calendaristic pentru toți avocații care participă la implementarea Proiectului FAST și care au desfășurat cel puțin 5 ore de activitate efectivă de instruire juridică în cadrul acestui proiect.

(2) Punctajul profesional prevăzut la alin. (1) se acordă de I.N.P.P.A., în baza listelor nominale transmise de coordonatorul național al DEJ până la încheierea anului calendaristic.

**Art. 2.** **–** Prezenta hotărâre se comunică membrilor Consiliului UNBR, barourilor și se publică pe website-ul UNBR și al I.N.P.P.A..

**C O N S I L I U L U. N. B. R.**